Joanne Kruger – Noordelike Helpmekaar Studiefonds
Ek wil net ‘n oomblik neem om dankie te sê aan NHFS.
Ek het in 2014 gematrikuleer aan die Hoërskool Nelspruit. My droom was om onderwys te gaan studeer aan die NWU waar my broer ook n student is. Ek is tans ‘n derde jaar B Ed Grondslagfase-student.
Hierdie is die beste tyd van my lewe en ek wil graag baie dankie sê aan NHSF wat gehelp het om my droom te bewaarheid. Dankie ook vir julle ondersteuning, ek sou dit nie sonder julle hulp kon doen nie.
Ek is dankbaar teenoor NHSF wat dit vir my moontlik maak om my drome uit te leef. Kinders is my passie en ek geniet my kursus en die universiteitslewe verskriklik baie. Dit is danksy NHSF dat ek is waar ek vandag is. Baie dankie vir die verskil wat julle in my lewe maak.
Die toekenning wat ek ontvang het was onverwags en beslis ‘n groot verassing. Dit motiveer my om nog beter te presteer.
Emmers vol liefde en sakke vol dankies aan almal by NHSF.